stanford-oval/wikipedia huggingface dataset:
สโมสรฟุตบอลเชฟฟีลด์ยูไนเต็ด

สโมสรฟุตบอลเชฟฟีลด์ยูไนเต็ด (อังกฤษ: Sheffield United Football Club) เป็นสโมสรฟุตบอลอาชีพของอังกฤษ ตั้งอยู่ในเมืองเชฟฟีลด์ เซาท์ยอร์กเชียร์ ปัจจุบันเล่นอยู่ในอีเอฟแอลแชมเปียนชิป ลีกลำดับสองของฟุตบอลอังกฤษ
พวกเขาเป็นสโมสรแรกที่ใช้ชื่อต่อท้ายว่า "ยูไนเต็ด" และฉายาดาบคู่ (The Blades) ของพวกเขาก็มาจากการที่เมืองของเขามีอุตสาหกรรมเหล็กกล้าที่มีชื่อเสียงไปทั่วโลก สนามเหย้าของพวกเขาคือ บรามอลล์เลน ซึ่งเป็นสนามฟุตบอลที่เก่าแก่ที่สุดในโลกที่ยังใช้อยู่
สโมสรเชฟฟีลด์ยูไนเต็ดประสบความสำเร็จในช่วงระหว่าง ค.ศ. 1897 ถึง 1902 โดยได้แชมป์ลีกในปี ค.ศ. 1898 และคว้าแชมป์เอฟเอคัพในปี ค.ศ. 1899 และ 1902 และอีกครั้งใน ค.ศ. 1915 และ 1925 พวกเขายังเคยเข้าถึงรอบชิงชนะเลิศอีกสองครั้งใน ค.ศ. 1901 และ 1936 เข้าถึงรอบรองชนะเลิศอีกสี่ครั้งใน ค.ศ. 1961, 1993, 1998 และปี 2003 นอกจากนี้ในถ้วยลีกคัพ ผลงานที่ดีที่สุดของพวกเขาก็คือการเข้าถึงรอบรองชนะเลิศใน ค.ศ. 2003 อีกเช่นเดียวกัน
ผลงานในช่วงที่ผ่านมา ทีมดาบคู่ สามารถเลื่อนชั้นมาเล่นพรีเมียร์ลีกได้ใน ค.ศ. 2006 แต่อยู่ได้แค่ปีเดียวก็ตกชั้นไปอีกครั้ง พวกเขาสามารถเข้าถึงรอบเพลย์ออฟเลื่อนชั้นได้ใน ค.ศ. 2009 แต่จากความไว้วางใจในตัวผู้เล่นที่ยืมมาประกอบกับการขายดาวดังไป ทำให้ทีมต้องตกชั้นไปสู่ลีกวันในฤดูกาล 2011–2012
สนาม

สโมสรเชฟฟีลด์ยูไนเต็ดเล่นที่สนามบรามอลล์ เลน ใกล้กับใจกลางเมืองเชฟฟีลด์ สนามบรามอลล์ เลนเป็นสนามฟุตบอลที่เก่าแก่ที่สุดในโลกที่ยังใช้เตะอยู่ในปัจจุบัน โดยเกมแรกต้องย้อนไปถึงปี ค.ศ. 1862 โดยเป็นการพบกันระหว่างทีมฮัลลัมกับทีมเชฟฟีลด์ คลับ และยังเป็นสนามแรกในโลกที่มีการเปิดไฟในสนามเมื่อวันที่ 14 ตุลาคม ค.ศ. 1878 โดยทีมที่มาเตะนั้นถูกเลือกโดยสมาคมฟุตบอลเมืองเชฟฟีลด์เอง โดยไฟนั้นได้มาจากเครื่องปั่นไฟ 2 ตัว มีผู้ชมประมาณ 20,000 คน ผลการแข่งขัน 2-0 ตอนแรกสนามแห่งนี้ถูกใช้เป็นสนามคริกเก็ตโดยแมทช์แรกที่เกิดขึ้นนั้นเป็นการพบกันระหว่างทีมยอร์กเชียร์กับทีมซัสเซ็กส์ในปี 1855 
สโมสรคริกเก็ตของเมืองได้เกิดในปี ค.ศ. 1854 โดยใช้ชื่อว่า สโมสรคริกเก็ต เชฟฟีลด์ยูไนเต็ดและสนามบรามอลล์ เลนถูกเช่าโดยสโมสรจากดยุคแห่งนอร์ฟอล์ค สนามได้เปิดการแข่งขันคริกเก็ตเมื่อวันที่ 30 เมษายน 1855 สโมสรคริกเก็ต ยอร์กเชียร์ เคาน์ตี้ ได้ถือกำเนิดขึ้นที่สนามแห่งนี้ และใช้สนามจนถึงแมทช์สุดท้ายเมื่อวันที่ 7 สิงหาคม ค.ศ. 1973 โดยพบกับคู่อริเก่า แลงคาเชียร์ สนามแห่งนี้ได้รับการต่อเติมเพิ่มที่นั่งอีก 3,000 ที่นั่ง ในปี 2006 บริเวณมุมของสนาม ทำให้สนามมีที่นั่งเพิ่มเป็น 32,609 ที่นั่ง ในปี ค.ศ. 2009 สโมสรได้อนุญาตให้มีการต่อเติมสนามอีกครั้ง โดยแบ่งเป็น 2 ช่วง ช่วงแรกจะขยายสนามฝั่งเดอะ คอปออกไป ซึ่งจะทำให้สนามมีความจุประมาณ 37,000 ที่นั่ง และจะเอาสแตนด์ฝั่งหลักออกจากนั้นจะติดตั้งจอยักษ์เข้าไปที่หลังคา ในช่วงสอง สแตนด์ฝั่งวาลัด (แสตนด์ฝั่งอาโนลด์ ลาเวอร์เก่า) จะถูกต่อเติมทำให้มีความจุประมาณ 40,000 ที่นั่ง โดยเป้าหมายรองของการต่อเติมคราวนี้ก็เพื่อการเสนอตัวเป็นเจ้าภาพฟุตบอลโลกของอังกฤษในปี 2018 หรือ 2022 ซึ่งเมืองเชฟฟีลด์ถูกเลือกเป็นหนึ่งในเมืองที่จะใช้จัดการแข่งขัน อย่างไรก็ตามเมื่อวันที่ 16 ธันวาคม ค.ศ. 2009 สมาคมฟุตบอลของอังกฤษได้เลือกสนามฮิลส์โบโร่ ของเชฟฟีลด์เวนส์เดย์ แทนหากอังกฤษได้เป็นเจ้าภาพ เมื่อเป็นเช่นนี้ทำให้เทรเวอร์ เบิร์ช ประธานบริหารของเชฟฟีลด์ยูไนเต็ดต้องพักโครงการนี้ไว้ชั่วคราว จนกว่าสโมสรจะกลับสู่พรีเมียร์ ลีกอีกครั้ง อย่างไรก็ตาม หลังจากการตกชั้นในปี 2011 ดูเหมือนว่าโครงการนี้จะยิ่งเป็นไปไม่ได้ไปกันใหญ่
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

สโมสรฟุตบอลเชฟฟีลด์ยูไนเต็ด ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลเชฟฟีลด์ยูไนเต็ด  |
| --- | --- |
 1 เฮนเดอร์สัน  2 Baldock  3 สตีเวนส์  4 Fleck  5 O'Connell  6 Basham  7 Lundstram  8 L. Freeman  9 McBurnie  10 ชาร์ป  12 Egan  14 มอร์ริสัน  15 แจกีเอลกา  16 นอร์วุด  17 McGoldrick  18 K. Freeman  19 Robinson  21 Verrips  22 Mousset  23 Osborn  24 Clarke  25 Moore  26 ร็อดเวลล์  27 Bešić  29 Retsos  30 Zivkovic  32 Berge  ผู้จัดการ: วิลเดอร์ 
| ด ค กอีเอฟแอลแชมเปียนชิป |
| --- | --- | --- |
| สโมสรในฤดูกาล 2024–25 |  แบล็กเบิร์นโรเวอส์  บริสตอลซิตี  เบิร์นลีย์  คาร์ดิฟฟ์ซิตี  คอเวนทรีซิตี  ดาร์บีเคาน์ตี  ฮัลล์ซิตี  ลีดส์ยูไนเต็ด  ลูตันทาวน์  มิดเดิลส์เบรอ  มิลล์วอลล์  นอริชซิตี  ออกซฟอร์ดยูไนเต็ด  พลิมัทอาร์ไกล์  พอร์ตสมัท  เปรสตันนอร์ธเอ็นด์  ควีนส์พาร์กเรนเจอส์  เชฟฟีลด์ยูไนเต็ด  เชฟฟีลด์เวนส์เดย์  สโตกซิตี  ซันเดอร์แลนด์  สวอนซีซิตี  วอตฟอร์ด  เวสต์บรอมมิชอัลเบียน  |  |
| ที่เคยอยู่ในแชมเปียนชิป |  แอสตันวิลลา  บาร์นสลีย์  เบอร์มิงแฮมซิตี  แบล็กพูล  โบลตันวอนเดอเรอส์  บอร์นมัท  เบรนต์ฟอร์ด  ไบรตันแอนด์โฮฟอัลเบียน  เบอร์ตันอัลเบียน  ชาร์ลตันแอธเลติก  โคลเชสเตอร์ยูไนเต็ด  ครูว์อเล็กซานดรา  คริสตัลพาเลซ  ดอนคาสเตอร์โรเวอส์  ฟูลัม  จิลลิงงัม  ฮัดเดอส์ฟีลด์ทาวน์  อิปสวิชทาวน์  เลสเตอร์ซิตี  มิลตันคีนส์ดอนส์  นิวคาสเซิลยูไนเต็ด  นอตทิงแฮมฟอเรสต์  ปีเตอร์โบโรยูไนเต็ด  เรดิง  รอเทอรัมยูไนเต็ด  สคันธอร์ปยูไนเต็ด  เซาแทมป์ตัน  เซาท์เอนด์ยูไนเต็ด  เวสต์แฮมยูไนเต็ด  วีแกนแอทเลติก  วุลเวอร์แฮมป์ตันวอนเดอเรอส์  วิคัมบ์วอนเดอเรอส์  เยโอวิลทาวน์  |  |
| ผู้สนับสนุน |  โคคา-โคล่า (2004–10)  เอนพาวเวอร์ (2010–13)  สกายเบต (2013–ปัจจุบัน)  |  |
| ฤดูกาล |  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25  |  |
United conceding the third goal in the 1901 FA Cup Final against Tottenham Hotspur in Bolton
อัฒจันทร์จอห์นสตรีต ที่สนามบรามอลล์ เลน
สโมสรฟุตบอลโตเกียวรุ่นอายุไม่เกิน 23 ปี

สโมสรฟุตบอลโตเกียวรุ่นอายุไม่เกิน 23 ปี (อังกฤษ: FC Tokyo U-23) เป็นทีมฟุตบอลญี่ปุ่นที่ประจำอยู่ในกรุงโตเกียว ซึ่งเป็นทีมสำรองของสโมสรฟุตบอลโตเกียว และเล่นในเจลีก ดิวิชัน 3 ที่พวกเขาได้ทำหน้าที่มาตั้งแต่เข้าสู่ลีกในตอนต้นของฤดูกาล 2016 สโมสรนี้มีสนามเหย้าคือ อายิโนะโมะโต๊ะฟิลด์นิชิงะโอะกะ กับอีกสนามที่เล็กกว่าคือ ยุเมะโนะชิมะสเตเดียม
ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วย 3 คน คือ จักรกฤษณ์ เวชภิรมย์, ณัฐวุฒิ สุขสุ่ม และ ชยธร เทพสุวรรณวร
ประวัติ

สโมสรฟุตบอลโตเกียวรุ่นอายุไม่เกิน 23 ปี เข้าร่วมการแข่งเจลีก ดิวิชัน 3 ในปี ค.ศ. 2016 พร้อมกับกัมบะโอซะกะรุ่นอายุไม่เกิน 23 ปี และเซเรซโซโอซะกะรุ่นอายุไม่เกิน 23 ปี ซึ่งเป็นทีมสำรองของเพื่อนบ้าน สโมสรเหล่านี้ไม่ได้รับสิทธิในการเลื่อนชั้นสู่เจลีก ดิวิชัน 3 นอกจากนี้ พวกเขาสามารถให้ผู้เล่นที่มีอายุเกิน 23 ปี เข้าร่วมทีมได้เพียง 3 คนเท่านั้น
ทีมปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์ทางการ
สโมสรฟุตบอลโตเกียวรุ่นอายุไม่เกิน 23 ปี ที่เฟซบุ๊ก (ญี่ปุ่น)
สโมสรฟุตบอลโตเกียวรุ่นอายุไม่เกิน 23 ปี ที่เฟซบุ๊ก (ไทย)
| ด ค กผู้เล่นชุดปัจจุบันของสโมสรฟุตบอลโตเกียว  |
| --- | --- |
 1 ท. โอกุโบะ  2 มุโระยะ  3 โมะริชิเงะ  4 โยะชิโมะโตะ  5 มะรุยะมะ  6 โอตะ  7 โยะเนะโมะโตะ  8 ทะกะฮะงิ  9 อูทากะ  10 คะจิยะมะ  13 ย. โอกุโบะ  14 จัง ฮย็อน-ซู  15 นะงะอิ  17 คะวะโนะ  18 อิชิกะวะ  19 ฮิระโอะกะ  20 มะเอะดะ  21 ยู อิน-ซู  22 โทะคุนะกะ  23 นะกะจิมะ  24 ซะซะกิ  25 โอะงะวะ  26 ยะนะงิ  27 ทะนะเบะ  28 อุชิดะ  29 โอะกะซะกิ  30 ฮิโระซุเอะ  33 ฮะยะชิ  35 สุซุกิ  36 ยะมะดะ  37 ฮะชิโมะโตะ  38 ฮิงะชิ  50 ฮะตะโนะ  51 เบโลโซ  ผู้จัดการ: ชิโนะดะ 
| ด ค กเจลีก |
| --- | --- | --- |
| เจลีก 1 (2024) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  คอนซาโดเล ซัปโปโระ  กัมบะ โอซากะ  จูบิโล อิวาตะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซางัน โทซุ  ซานเฟรชเช ฮิโรชิมะ  โชนัน เบลมาเร  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  |  |
| เจลีก 2 (2024) |  เบลาบลิตซ์ อากิตะ  ฟาจาโน โอกายามะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  คาโงชิมะ ยูไนเต็ด  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  ชิมิซุ เอส-พัลส์  เดอะสปาคูซัตสึ กุมมะ  โทจิงิ เอสซี  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โยโกฮามะ เอ็ฟซี  |  |
| เจลีก 3 (2024) |  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  เอ็ฟซี อิมาบาริ  อิวาเตะ กรูยา โมริโอกะ  คามาตามาเระ ซานูกิ  คาตาเลร์ โทยามะ  มัตสึโมโตะ ยามางะ  นาระ คลับ  โอมิยะ อาร์ดิจา  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  วายเอสซีซี โยโกฮามะ  ซไวเกิน คานาซาวะ  |  |
สโมสรฟุตบอลดาเกแนมแอนด์เรดบริดจ์

สโมสรฟุตบอลดาเกแนม แอนด์ เรดบริดจ์ (อังกฤษ: Dagenham & Redbridge Football Club) เป็นสโมสรฟุตบอลอาชีพของประเทศอังกฤษ ตั้งอยู่ที่เขตดาเกแนม เมืองบาร์กกิง แอนด์ ดาเกแนม ทางตะวันออกของมณฑลเกรเทอร์ลอนดอน  มีฉายาว่า เดอะ แดกเกอส์ ปัจจุบันลงแข่งขันในระดับเนชันนัลลีก ซึ่งเป็นลีกระดับ 5 ในระบบลีกฟุตบอลอังกฤษ สโมสรก่อตั้งขึ้นในปี ค.ศ. 1992 จากการควบรวมกิจการของ สโมสรฟุตบอลเรดบริดจ์ ฟอเรสต์ และ สโมสรฟุตบอลดาเกแนม ไว้ด้วยกัน โดยมักถูกสื่อมวลชนและแฟนฟุตบอลเรียกอย่างย่อว่า ดาร์เกแนม และเขียนชื่อสโมสรอย่างย่อว่า แด้ก แอนด์ เรด
สโมสรมีสนามเหย้าคือสนาม เดอะ ชิกเวลล์ คอนสตรัคชัน สเตเดียม และมีคู่แข่งสำคัญในละแวกลอนดอนตะวันออกคือสโมสรฟุตบอลเลย์ตัน โอเรียนท์ โดยผลงานที่ดีที่สุดของสโมสรคือการจบฤดูกาลด้วยอันดับที่ 21 ในลีกวัน ฤดูกาล 2010–11
ประวัติสโมสร > ส่วนของเรดบริดจ์ ฟอเรสต์

รากฐานของสโมสรเกิดขึ้นที่แถบลอนดอนตะวันออก ของเกรเทอร์ลอนดอน ​เริ่มจาก ​สโมสรฟุตบอลอิลฟอร์ด​ ที่ก่อตั้งในปี 1881 ได้ย้ายออกจากย่านอิลฟอร์ด ไปยังเลย์ตันสโตน และควบรวมกิจการกับ ​สโมสรฟุตบอลเลย์ตันสโตน​ ในปี 1979 เพื่อก่อตั้งเป็นสโมสรใหม่คือ ​สโมสรฟุตบอลเลย์ตันสโตนแอนด์อิลฟอร์ด​ ต่อมาในปี 1988 ก็ได้มีการควบรวมกิจการกับสโมสรอื่นอีกครั้งโดยรวมกับ ​สโมสรฟุตบอลวอลแทมสโตว์ อเวนิว​ และย้ายไปใช้สนามเหย้าที่วอลแทมสโตว์ แต่มิได้มีการเปลี่ยนชื่อใหม่ โดยเลย์ตันสโตนแอนด์อิลฟอร์ด สามารถคว้าแชมป์ลีกระดับสมัครเล่นอิสท์เมียนลีก ฤดูกาล 1988–89 ได้สำเร็จ แต่ไม่สามารถเลื่อนชั้นขึ้นไปแข่งขันในระดับคอนเฟเรนซ์​ซึ่งเป็นลีกกึ่งอาชีพได้เนื่องจากสนามเหย้าเดิมได้ถูกขายให้กลุ่มนักพัฒนาอสังหาริมทรัพย์ไปแล้วและสโมสรไม่สามารถหาสนามเหย้าที่ผ่านมาตรฐานของลีกกึ่งอาชีพ ก่อนที่ในปีต่อมาสโมสรจะเปลี่ยนชื่อเป็น สโมสรฟุตบอลเรดบริดจ์ ฟอเรสต์ และทำการยืมสนามวิกตอเรีย โรด ของสโมสรฟุตบอลดาเกแนม มาใช้เป็นสนามเหย้า
ต่อมาสโมสรสามารถคว้าแชมป์อิสต์เมียนลีก ฤดูกาล 1990–91 ได้สำเร็จพร้อมกับเลื่อนชั้นขึ้นไปแข่งในระดับคอนเฟเรนซ์ ฤดูกาล 1991–92 โดย เรดบริดจ์ ฟอเรสต์ ได้แข่งขันในคอนเฟเรนซ์อยู่หนึ่งฤดูกาลและจบด้วยอันดับที่ 7
ประวัติสโมสร > ส่วนของดาเกแนม

สโมสรฟุตบอลดาเกแนม ตั้งอยู่ที่ลอนดอนตะวันออก และเคยแข่งขันในคอนเฟเรนซ์​ ตั้งขึ้นเป็นสโมสรฟุตบอลสโมสรฟุตบอลดาเกแนม  แอนด์ เรดบริดจ์ เริ่มก่อตั้งขึ้นในปี ค.ศ.1992 จากการควบรวม สโมสรฟุตบอลเรดบริดจ์ ฟอเรสต์ ในระดับฟุตบอลคอนเฟเรนซ์ และ สโมสรฟุตบอลดาเกแนม ในระดับอิสธเมียน พรีเมียร์ลีก โดยทั้ง 2 สโมสรกำลังประสบปัญหาเรื่องผู้ชมในสนามที่ลดน้อยลง หลังจากมีการควบรวมกิจการสโมสร และก่อตั้งขึ้นใหม่ในชื่อ ดาเกแนม แอนด์ เรดบริดจ์ สโมสรได้เข้าร่วมแข่งขันในฟุตบอลคอนเฟเรนซ์ แทนที่สโมสรเรดบริดจ์ ฟอเรสต์ ที่ถูกยุบไป
การแข่งขันอย่างเป็นทางการครั้งแรกของสโมสรเกิดขึ้นเมื่อวันที่ 22 สิงหาคม ค.ศ.1992 ในฟุตบอลคอนเฟเรนซ์ ฤดูกาล 1992–93 โดยดาเกแนม แอนด์ เรดบริดจ์ บุกไปเอาชนะสโมสรฟุตบอลเมอร์เธอร์ ทิดฟิล 0–2 ที่สนามเพนีดาร์เรน พาร์ก, เวลส์ โดยสโมสรวนเวียนอยู่ในฟุตบอลคอนเฟเรนซ์ และตกชั้นไปสู่อิสธเมียน พรีเมียร์ในปี ค.ศ.1996
หลังจากตกชั้นไปสู่อิสธเมียน พรีเมียร์ สโมสรเลื่อนชั้นกลับขึ้นมาในระดับฟุตบอลคอนเฟเรนซ์ได้อีกครั้ง ด้วยการคว้าแชมป์อิสธเมียน พรีเมียร์ ฤดูกาล 1999–2000 และกลายเป็นสโมสรที่แข็งแกร่งสโมสรหนึ่งในฟุตบอลคอนเฟเรนซ์ โดยจบฤดูกาลด้วยการคว้าอันดับ 3, รองแชมป์ และอันดับ 5 ใน 3 ฤดูกาลแรกที่กลับเข้ามา
ฤดูกาล 2001–02 สโมสรใกล้เคียงกับการได้เลื่อนชั้นขึ้นไปสู่ฟุตบอลลีกอย่างยิ่ง เมื่อต้องขับเคี่ยวในการคว้าแชมป์กับ สโมสรฟุตบอลบอสตัน ยูไนเต็ด และจบฤดูกาลด้วยการทำคะแนนได้เท่ากัน ทำให้ต้องตัดสินแชมป์กันด้วยผลต่างประตูได้เสีย โดยสโมสรต้องพลาดหวังในการเลื่อนชั้น เมื่อมีผลต่างประตูได้เสียที่เป็นรอง โดยได้เพียงแค่ตำแหน่งรองแชมป์ และต้องเล่นอยู่ในฟุตบอลคอนเฟเรนซ์ต่อไป
แม้จะยังคงต้องเล่นในลีกระดับล่าง แต่ดาเกแนม แอนด์ เรดบริดจ์ ยังคงทำผลงานได้ดีอย่างสม่ำเสมอ โดยฤดูกาล 2003–04 สามารถสร้างสถิติชนะขาดลอยมากที่สุดในการแข่งขันฟุตบอลคอนเฟเรนซ์ เมื่อเปิดสนามวิกตอเรีย โรด ถล่ม สโมสรฟุตบอลเฮเรฟอร์ด ยูไนเต็ด ที่เหลือผู้เล่น 10 คน ถึง 9–0 เมื่อวันที่ 27 กุมภาพันธ์ ค.ศ.2004
ประวัติสโมสร > เลื่อนชั้นสู่ฟุตบอลลีก

ในการแข่งขันฟุตบอลคอนเฟเรนซ์ ฤดูกาล 2006–07 สโมสรสามารถคว้าแชมป์ได้สำเร็จ โดยมีคะแนนทิ้งห่างอันดับสองอย่าง ออกซฟอร์ด ยูไนเต็ด ถึง 14 คะแนน และได้เลื่อนชั้นสู่ฟุตบอลลีก ซึ่งเป็นลีกอาชีพได้เป็นครั้งแรก
ดาเกแนม แอนด์ เร้ดบริดจ์ ลงแข่งขันฟุตบอลลีก เป็นนัดแรก เมื่อวันที่ 11 สิงหาคม ค.ศ.2007 ในลีกทู โดยบุกไปแพ้ต่อสโมสร สต๊อกพอร์ต เคาน์ตี 1–0 ที่สนามเอ็ดเจลีย์ พาร์ก  และพบกับชัยชนะเป็นนัดแรกเมื่อวันที่ 1 กันยายน ค.ศ.2007 ในนัดที่ชนะ ลินคอล์น ซิตี ที่บ้านของตัวเอง 1–0 ก่อนจะหนีตกชั้นได้สำเร็จด้วยการจบฤดูกาลด้วยอันดับที่ 20
ฤดูกาล 2009–10 สโมสรประสบความสำเร็จด้วยการคว้าอันดับที่ 7 ในตารางคะแนน ทำให้ได้สิทธิในการแข่งขันเพลย์ออฟเพื่อเลื่อนชั้นขึ้นสู่ลีกวัน โดยในการแข่งขันเพลย์ออฟรอบชิงชนะเลิศ เมื่อวันที่ 30 พฤษภาคม ค.ศ.2010 ที่สนามกีฬาเวมบลีย์ สโมสรสามารถเอาชนะ ร็อทเธอร์แฮม ยูไนเต็ด ไปได้ 3–2 พร้อมกับเลื่อนชั้นขึ้นสู่ลีกวัน ได้อย่างเหนือความคาดหมาย
ประวัติสโมสร > ลีกวัน

ฤดูกาล 2010–11 สโมสรฟุตบอลดาเกแนม แอนด์ เรดบริดจ์ ลงแข่งขันในฟุตบอลลีกวัน ซึ่งเป็นการแข่งขันในระดับที่สูงที่สุดนับตั้งแต่ก่อตั้งสโมสรเป็นต้นมา โดยการแข่งขันนัดแรกในระดับฟุตบอลลีกวัน เกิดขึ้นเมื่อวันที่ 7 สิงหาคม ค.ศ.2010 โดยดาเกแนม แอนด์ เรดบริดจ์แพ้ให้กับสโมสรเชฟฟิลด์ เวนส์เดย์ 2–0 ต่อมาสโมสรเก็บแต้มแรกได้ในนัดที่เสมอกับ ทรานเมียร์ โรเวอส์ 2–2
สำหรับชัยชนะนัดแรกในลีกวัน เกิดขึ้นในการแข่งขันกับสโมสรฟุตบอล เลย์ตัน โอเรียนท์ โดยดาเกแนมฯ เอาชนะไปได้ 2–0 ด้วยการเหมาทำคนเดียว 2 ประตู จาก โรแม็ง แว็งแซลอต กองกลางชาวฝรั่งเศส อย่างไรก็ตามตลอดทั้งฤดูกาล สโมสรต้องพบกับความพ่ายแพ้ถึง 23 นัด และจบฤดูกาลด้วยอันดับที่ 21 ต้องตกชั้นกลับไปเล่นในฟุตบอลลีกทูในที่สุด
ประวัติสโมสร > คดีการกำหนดผลการแข่งขัน

ในปี ค.ศ.2013 หนังสือพิมพ์ในอังกฤษได้รายงานข่าวการสืบสวนคดีที่มีการกำหนดผลการแข่งขันในลีกอาชีพระดับล่างของอังกฤษ โดยหน่วยสืบสวนอาชญากรรมของสหราชอาณาจักร (National Crime Agency หรือ NCA) ได้ตามสืบสวนคดีกว่า 1 ปีจนนำไปสู่การจับกุม 3 นักฟุตบอล และกลุ่มนักธุรกิจ ก่อนจะมีคำพิพากษาให้จำคุกจำเลยในคดี
โดย ไมเคิล บัวเต็ง ,ฮาคีม อเดลาคุน และ โมเสส ซไวบู 3 นักฟุตบอลของสโมสรฟุตบอลไวท์ ฮอว์ก ในลีกสมัครเล่นได้ถูกจับกุม ในข้อหาร่วมกันพยายามติดสินบนเพื่อกำหนดผลการแข่งขันระหว่างเอเอฟซี วิมเบิลดัน และดาเกแนม แอนด์ เร้ดบริดจ์ ในการแข่งขันฟุตบอลลีกทูเดือนพฤศจิกายน 2013
 
 โดยศาลเมืองเบอร์มิงแฮม ได้ยกฟ้องฮาคีม อเดลาคุน และลงโทษจำคุกไมเคิล บัวเต็ง และโมเสส ซไวบู คนละ 16 เดือน
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้จัดการทีม

| ตั้งแต่ | ถึง | ชื่อ |
| --- | --- | --- |
| 1992 | 1994 |  จอห์น สติล |
| 1994 | 1995 |  เดฟ คูแซค |
| 1995 | 1996 |  เกรแฮม คาร์ |
| 1996 | 1999 |  เทด ฮาร์ดี |
| 1999 | 2004 |  แกรี ฮิลล์ |
| 2004 | 2013 |  จอห์น สติล |
| 2013 | 2015 |  เวย์น เบอร์เน็ต |
| 2015 | 2018 |  จอห์น สติล |
| 2018 | 2019 |  ปีเตอร์ เทย์เลอร์ |
| 2019 | ปัจจุบัน |  ดารีล แม็คมาน |
แหล่งข้อมูลอื่น

สโมสรฟุตบอลดาเกแนมแอนด์เรดบริดจ์ ที่เฟซบุ๊ก
↑  "Ground History". daggers.co.uk. Dagenham & Redbridge Football Club. 17 July 2008. คลังข้อมูลเก่าเก็บจากแหล่งเดิมเมื่อ 2010-08-19. สืบค้นเมื่อ 13 November 2010.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-09-23. สืบค้นเมื่อ 2015-08-23.
↑  http://news.bbc.co.uk/sport2/hi/football/eng_conf/3489720.stm
↑  http://news.bbc.co.uk/sport2/hi/football/eng_div_3/6931028.stm
↑  http://news.bbc.co.uk/sport2/hi/football/eng_div_3/6963604.stm
↑  http://rakball.net/overview.php?id=71609
↑  http://www.croydonguardian.co.uk/news/10859213.Two_footballers_charged_with_match_fixing/?ref=twtrec
↑  "Two Whitehawk FC players charged with match fixing". The Argus. สืบค้นเมื่อ 6 December 2013.
↑  "Match-fixing: Third footballer charged". BBC News. สืบค้นเมื่อ 17 January 2014.
↑  "Third former Whitehawk footballer charged in match-fixing investigation". The Argus. สืบค้นเมื่อ 17 January 2014.
↑  http://www.bbc.co.uk/news/uk-england-27939919
↑  http://www.independent.co.uk/news/uk/matchfixing-trio-sent-to-prison-9552097.html
ส่วนสูงตัวพิมพ์ใหญ่

ความสูงของการพิมพ์
ในศิลปะการใช้ตัวพิมพ์ ส่วนสูงตัวพิมพ์ใหญ่ (อังกฤษ: Cap height) คือความสูงของตัวพิมพ์ใหญ่ที่อยู่เหนือเส้นฐาน สำหรับแต่ละไทป์เฟซ โดยเฉพาะอย่างยิ่ง คือความสูงของตัวพิมพ์ใหญ่ที่ปลายแบนราบ เช่น H หรือ I ตรงข้ามกับตัวอักษรกลม เช่น O หรือตัวอักษรปลายแหลม เช่น A ซึ่งสองตัวนี้อาจมีส่วนเกินเลย ความสูงของตัวอักษรตัวเล็กคือ x-height
สโมสรฟุตบอลฮัลล์ซิตี

สโมสรฟุตบอลฮัลล์ซิตี (อังกฤษ: Hull City A.F.C.) เป็นทีมฟุตบอลอาชีพทีมหนึ่งในฟุตบอลลีกอังกฤษ ตั้งอยู่ที่เมืองคิงส์ตันอะพอนฮัลล์ มีชื่อเล่นของทีมว่า ไทเกอส์ (เจ้าเสือน้อยหรือพี่เสือในภาษาไทย)
ประวัติ

ฮัลล์ซิตีเป็นสโมสรฟุตบอลที่ตั้งมา 104 ปี ทว่าไร้ถ้วยรางวัลระดับใหญ่ อันดับในลีกสูงสุดที่เคยทำได้ก็คืออันดับที่สามของลีกอันดับสองของประเทศเท่านั้น หลังจากสโมสรถูกควบกิจการโดยแอดัม เพียร์สัน อดีตผู้อำนวยการด้านการเงินของลีดส์ยูไนเต็ด ในฤดูกาล 2000-2001 ในตอนนั้น ฮัลล์ซิตียังอยู่ในดิวิชันสาม โดยมีโอกาสเพลย์ออฟแต่ไม่ได้เข้าชิง เหมือนเป็นจุดเริ่มต้นของฮัลล์ซิตี โดยแอดัม เพียร์สัน ใช้เวลา 9 ปี เปลี่ยนไป 7 ผู้จัดการทีม จึงสามารถนำทีมธรรมดาอย่างฮัลล์ซิตีขึ้นสู่พรีเมียร์ชิพได้สำเร็จในสมัยที่ฟิล บราวน์ คุมทีม โดยฤดุกาล 2008/2009 ฮัลล์สร้างความฮือฮาให้วงการฟุตบอลด้วยการชนะถึง 7 จาก 9 นัดแรก รวมถึงการปราบทีมอย่างนิวคาสเซิลยูไนเต็ด อาร์เซนอล ทอตนัมฮอตสเปอร์ และเวสต์แฮม หลังจากนั้นผลงานทีมก็ตกต่ำลงอย่างชัดเจนในช่วงครึ่งหลังของฤดูกาล จนตกไปอยู่ในโซนตกชั้นและส่วนหนึ่งก็เกิดจากนักเตะตัวหลักโชว์ฟอร์มไม่ออกรวมไปถึงนักเตะที่ซื้อมาอย่างจิมมี่ บูลลาร์ดมีอาการบาดเจ็บ มานูโช่กองหน้าที่ยืมมาจากแมนเชสเตอร์ยูไนเต็ดเล่นไม่ออก จนต้องไปลุ้นในวันสุดท้ายในเกมส์พบแมนเชสเตอร์ยูไนเต็ด แม้จะแพ้ไป 1-0 แต่โชคดีที่นิวคาสเซิลยูไนเต็ดและซันเดอร์แลนด์ต่างพ่ายแพ้ทั้งคู่ ทำให้ฮัลล์รอดพ้นการตกชั้นได้สำเร็จและในช่วงต้นฤดูกาล 2009-2010 ฮัลล์เซ็นสัญญาคว้าตัว แยน เวนเนกอร์ออฟ ฮัสเซลลิง กองหน้าทีมชาติฮอลแลนด์มาแบบไร้ค่าตัวหลังจากหมดสัญญาจากกลาสโกว์เซลติก ซึ่งถือเป็นข่าวช็อกพอสมควรแต่ก็ไม่สามารถทำให้ฮัลล์ ผลงานดีขึ้นจนฟิล บราวน์ถูกปลดออกจากตำแหน่งหลังจากผลงานย่ำแย่จนตกไปอยู่ท้ายตารางสโมสรจึงมีมติแต่งตั้งเอียน ดาววี่  อดีตผู้จัดการทีมคริสตัลพาเลซเข้ามาคุมแต่ก็ไม่สามารถช่วยให้ทีมรอดตกชั้นได้
ในรายการเอฟเอคัพ ในฤดูกาล 2013-14 ฮัลล์ซิตีทำผลงานได้ดีมากจนสามารถผ่านเข้าไปถึงรอบชิงชนะเลิศได้เป็นครั้งแรกของสโมสร เมื่อต้องพบกับอาร์เซนอล เจ้าของแชมป์รายการนี้มากถึง 10 ครั้ง แม้ฮัลล์ซิตีจะเป็นฝ่ายพ่ายแพ้ไปในช่วงต่อเวลาพิเศษ 120 นาที 3-2 ประตูก็ตาม แต่ในช่วงต้นของการแข่งขัน เพียงแค่ 9 นาทีแรก ฮัลล์ซิตีเป็นฝ่ายได้ประตูนำไปก่อน 0-2 และสร้างความกดดันให้กับอาร์เซนอลได้เป็นอย่างดี และทำให้ได้ผ่านไปเล่นในรายการยูฟ่ายูโรปาลีก (รอบคัดเลือกรอบสาม) เป็นครั้งแรกในประวัติศาสตร์ของสโมสร ในฐานะที่เป็นหนึ่งในทีมคู่ชิงเอฟเอคัพ
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

ดิวิชั่น 3
เอฟเอคัพ
แหล่งข้อมูลอื่น

The Tigers OFFICIAL WEBSITE เก็บถาวร 2008-07-24 ที่ เวย์แบ็กแมชชีน
สโมสรฟุตบอลฮัลล์ซิตี ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลฮัลล์ซิตี  |
| --- | --- |
 1 Long  2 ลีไฮ  3 Tafazolli  4 De Wijs  5 Burke  6 สจวร์ต  8 Batty  9 Eaves  10 Toral  11 Maddison  12 Mannion  13 Ingram  15 MacDonald  16 McKenzie  17 McLoughlin  18 Honeyman  19 Bowler  23 ฮัดเดิลสโตน  24 Balogh  25 เพนนิงตัน  26 Elder  27 มาเกนนิส  31 Lewis-Potter  32 Chadwick  33 Salam  35 Jacob  36 Irvine  37 Lopes  38 Bonds  40 Berry  41 Kane  42 Samuelsen  43 Wilks  – Scott  ผู้จัดการ: Arveladze 
| ด ค กอีเอฟแอลแชมเปียนชิป |
| --- | --- | --- |
| สโมสรในฤดูกาล 2024–25 |  แบล็กเบิร์นโรเวอส์  บริสตอลซิตี  เบิร์นลีย์  คาร์ดิฟฟ์ซิตี  คอเวนทรีซิตี  ดาร์บีเคาน์ตี  ฮัลล์ซิตี  ลีดส์ยูไนเต็ด  ลูตันทาวน์  มิดเดิลส์เบรอ  มิลล์วอลล์  นอริชซิตี  ออกซฟอร์ดยูไนเต็ด  พลิมัทอาร์ไกล์  พอร์ตสมัท  เปรสตันนอร์ธเอ็นด์  ควีนส์พาร์กเรนเจอส์  เชฟฟีลด์ยูไนเต็ด  เชฟฟีลด์เวนส์เดย์  สโตกซิตี  ซันเดอร์แลนด์  สวอนซีซิตี  วอตฟอร์ด  เวสต์บรอมมิชอัลเบียน  |  |
| ที่เคยอยู่ในแชมเปียนชิป |  แอสตันวิลลา  บาร์นสลีย์  เบอร์มิงแฮมซิตี  แบล็กพูล  โบลตันวอนเดอเรอส์  บอร์นมัท  เบรนต์ฟอร์ด  ไบรตันแอนด์โฮฟอัลเบียน  เบอร์ตันอัลเบียน  ชาร์ลตันแอธเลติก  โคลเชสเตอร์ยูไนเต็ด  ครูว์อเล็กซานดรา  คริสตัลพาเลซ  ดอนคาสเตอร์โรเวอส์  ฟูลัม  จิลลิงงัม  ฮัดเดอส์ฟีลด์ทาวน์  อิปสวิชทาวน์  เลสเตอร์ซิตี  มิลตันคีนส์ดอนส์  นิวคาสเซิลยูไนเต็ด  นอตทิงแฮมฟอเรสต์  ปีเตอร์โบโรยูไนเต็ด  เรดิง  รอเทอรัมยูไนเต็ด  สคันธอร์ปยูไนเต็ด  เซาแทมป์ตัน  เซาท์เอนด์ยูไนเต็ด  เวสต์แฮมยูไนเต็ด  วีแกนแอทเลติก  วุลเวอร์แฮมป์ตันวอนเดอเรอส์  วิคัมบ์วอนเดอเรอส์  เยโอวิลทาวน์  |  |
| ผู้สนับสนุน |  โคคา-โคล่า (2004–10)  เอนพาวเวอร์ (2010–13)  สกายเบต (2013–ปัจจุบัน)  |  |
| ฤดูกาล |  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25  |  |
สไปเดอร์-แมน (ไมล์ โมราเลส)

| ไอ้แมงมุม |
| --- | --- |
ไมล์ โมราเลส ในไอ้แมงมุม วาดโดย ซาร่า พิเชลไล
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: Ultimate Fallout #4 (สิงหาคม 2011)
สร้างสรรค์โดย: Brian Michael Bendis (นักเขียน) Sara Pichelli (นักวาด)
ข้อมูลในเรื่อง
ชื่อจริง: ไมล์ โมราเลส
สังกัดทีม: The Ultimates
พลพรรค: สไปเดอร์-แมน (ปีเตอร์ ปาร์คเกอร์) สไปเดอร์-วูแมน (เกว็น สแตซี) เกว็นพูล
ความสามารถ:  Superhuman strength, speed, agility, stamina, reflexes, and endurance  Ability to cling to most surfaces  Precognitive Spider-Sense  Venom Strike  Invisibility  Able to shoot extremely strong spider-web strings from devices 
ไมล์ โมราเลส (อังกฤษ: Miles Morales) เป็นตัวละครการ์ตูนซูเปอร์ฮีโรจากมาร์เวลคอมิกส์ ปรากฏโดยเฉพาะในการ์ตูนซีรีส์รายเดือน อัลติเมตคอมิกส์: สไปเดอร์-แมน สร้างสรรค์โดยนักเขียน Brian Michael Bendis และนักวาด Sara Pichelli
ปรากฏตัวครั้งแรกในหนังสือการ์ตูน อัลติเมตฟอลล์เอาท์ ฉบับที่ 4 (สิงหาคม 2011) หลังจากการตายของปีเตอร์ ปาร์คเกอร์ เป็นวัยรุ่นอเมริกันเชื้อสายแอฟริกันและลาติน ไมล์เป็นไอ้แมงมุมคนที่ 2 ในอัลติเมตมาร์เวล
แหล่งข้อมูลอื่น

สไปเดอร์-แมน (ไมล์ โมราเลส) ที่วิกิจักรวาลมาร์เวล
Spider-Man (Miles Morales) ที่เดอะคอมิกส์บุ๊กดีบี
World of Black Heroes: Miles Morales Biography
สโมสรฟุตบอลเรนเจอส์

สโมสรฟุตบอลเรนเจอส์ (อังกฤษ: Rangers Football Club) เป็นสโมสรฟุตบอลจากเมืองกลาสโกว์ ประเทศสกอตแลนด์ เล่นอยู่ในสกอตติชพรีเมียร์ชิป นิยมเรียกกันว่า กลาสโกว์เรนเจอส์ (Glasgow Rangers) ถึงแม้ว่าคำว่ากลาสโกว์จะไม่ใช่เป็นส่วนหนึ่งของชื่อสโมสรอย่างเป็นทางการก็ตาม สโมสรมีสนามเหย้าคือสนามกีฬาไอบรอกซ์ สนามกีฬาที่นั่งล้วน จำนวน 50,817 ที่นั่ง ตั้งอยู่ทางทิศใต้-ตะวันตกของกลาสโกว์
เรนเจอส์ชนะในลีกแชมเปียนชิป 55 ครั้ง ชนะในแชมเปียนชิปมากกว่าสโมสรใดในโลก และยังชนะในสกอตติชลีกคัป 27 ครั้ง มากกว่าสโมสรสกอตแลนด์สโมสรใด และชนะสกอตติชคัป 33 ครั้ง ในปี ค.ศ. 1961 เรนเจอส์สามารถเข้าสู่รอบตัดสินในยูฟ่าคัพวินเนอร์สคัพ เป็นสโมสรอังกฤษสโมสรแรกที่สามารถเข้าสู่รอบตัดสินได้ในการแข่งขันของยูฟ่า เรนเจอส์ยังชนะเลิศในยูฟ่าคัพวินเนอร์สคัพ ในปี ค.ศ. 1972 ได้ตำแหน่งรองชนะเลิศในปี ค.ศ. 1961 และ ค.ศ. 1967 และยังได้ตำแหน่งรองชนะเลิศในยูฟ่ายูโรปาลีก ค.ศ. 2008 โดยเฉพาะในการได้แชมป์ยูฟ่าคัพวินเนอร์สคัพ ในปี ค.ศ. 1972 นั้น เรนเจอส์ได้สร้างประวัติศาสตร์ด้วยการใช้ผู้เล่น 11 คน เป็นชาวเมืองกลาสโกว์ล้วน ๆ
ในปี ค.ศ. 2012  เรนเจอส์ประสบปัญหาด้านการเงินต้องเข้ารับการฟื้นฟูกิจการ ถูกลดชั้นไปเล่นดิวิชั่น 3 ของสกอตแลนด์ และเปลี่ยนชื่อเป็นเรนเจอส์เอฟซี (Rangers F.C.) และค่อย ๆ ฟื้นฟูกิจการจนกระทั่งกลับมาสู่สกอตติชพรีเมียร์ชิปได้อีกครั้ง ในฤดูกาล 2016–17